Ny Facebook Feeds-funktion gør det let at sortere i tidslinien

Er du træt af alt det tilsyneladende tilfældige indhold, der fylder tidslinien på Facebook? Så er der godt nyt. Med den seneste opdatering af app’en har Meta nemlig introduceret Facebook Feeds, der gør det muligt at sortere i det indhold, der vises.

Feeds er dukket op som et nyt ikon i bunden af skærmen. Kan du ikke umiddelbart se den, kan den tilgås fra ‘Menu’-knappen, hvor den ligger sammen med Begivenheder, Spil, Reels, m.m.

Fra Facebook Feeds kan man vælge mellem at se indhold fra:

Alle

Favoritter

Venner

Grupper

Sider

Der er altså ikke noget “foreslået indhold”, Marketplace-emner eller andre forstyrrende elementer.

Således ser Feeds ud på en iPhone (foto: Facebook).

Samtidig er startskærmen nu omdøbt til ‘Startside’ og det er stadig den, der vises, når app’en åbnes. Det er desværre ikke muligt at sætte hverken Feeds eller en af de sorterede lister som åbningsskærm.

Feeds-funktionen er stort set identisk med den, der blev tidligere er blevet lanceret på Instagram. Her kan man vælge mellem at se alle indlæg eller bare dem fra personer, man følger. I kronologisk rækkefølge. Til gengæld vises der nu langt flere “anbefalet indhold” på startiden. Det samme vil nok ske med Facebook Feeds.

Ny Facebook Feeds-funktion gør det let at sortere i tidslinien